Document ID: /roh_data/filtered/fineweb-2-filterrobots_roh.jsonl.gz/28746

L’avertura da la pratica è ils 4 da schaner 2021. La gestiun da quella ha la media da chasa Pia Schnyer ch’aveva enfin ussa la pratica en il bogn ad Andeer. Sustegn survegn ella da la media Maluela Malinger e dal medi Christian Kriegbaum.
Sco quai che Reto Keller, il directur da l'ospital Tusaun ha ditg, ins vegnia ad entschaiver cun quels trais medis. En l’avegnir dettia quai dentant anc plaz per ulteriurs medis. En la pratica datti er ina pitschna apoteca ed in biro da la Spitex. En il medem bajetg èn plinavant vegnidas fabritgadas 13 abitaziuns. Il center Spada sa chatta tranter la chasa da tgira Glienda e la chanzlia communala.